fi da en fr da da nl en vi ru nb sv cs nl es de da da en en sv it sv da da da da da da da da da da da da da da da da da da da da da da da da da da da da da da da da da da da da da da da da sv hu da da da da da da da da da da de da da da da da da da da da da da da da da da da da da da da vo da da da da da da da da fr da da da de da hu en da da la da da da da pl da da da da nb nl da nn da da da pt da vi de nb da hbs_lat ja da hbs_lat ja da da zh hbs_lat en da da da sv eo da fr
CODA og MERLE maj 2013
Klassifikation: FCI Gruppe 5 (Spidshunde og racer af oprindelig type),
Kort historisk resumé: Norrbottenspidsen (spidshund fra Norrbotten) nedstammer sandsynligvis fra
små spidshunde af laikatype, som var kendt for at leve med jægere i Nordkapregionen
allerede i forhistorisk tid. Små jagtspidser har overlevet gennem
tusinder af år gennem naturlig udvælgelse – de stærkeste overlever. I de meget
barske områder i den nordlige del af den skandinaviske halvø var jagt på mad og
skind en nødvendighed for at overleve. Værdifuldt skind som zobel, mår og
hermelin var i århundreder den eneste gangbare mønt. Da priserne på pels faldt
drastisk efter 2. verdenskrig, faldt også interessen for Norrbottenspidsen. Racen
forsvandt, og der var ingen registreringer i mange år, hvorfor Svensk Kennel
Klub (SKK) erklærede racen for uddød. Dog blot et årti senere kom nyheden om
at nogle typiske eksemplarer var blevet fundet i små byer i Norrbotten, hvor de
levede som kæledyr og vagthunde på små gårde langt inde i landet. Som resultat
af nogle få menneskers meget dedikerede arbejde var denne oprindelige
jagtspids blevet reddet. I 1967 blev Norrbottenspidsen igen tilladt
stambogsføring, og en ny standard blev skrevet.
Helhedsindtryk: Lille, let rektangulær spidshund, velbalanceret med senede og veludviklede
muskler. Årvågen med højtbåret hoved, et frygtløst temperament og særdeles
adræt. Kønspræget skal være tydeligt.
Adfærd/Temperament: Som jagthund skal en Norrbottenspids være opmærksom og dristig. Den er
energisk, livlig, selvsikker og venlig. Skønt racen mest bruges til at jage tjur og
urfugl er den stadig i stand til at jage pelsdyr og elge.
Hoved: Stærkt og velskåret, og set fra siden og fra oven kileformet.
Skalle : Relativt bred. Panden er let hvælvet. Skallens øverste del er ret flad.
Stop : Tydeligt, men kun let markeret.
Næseparti : Længde er som det halve af hovedets længde eller noget kortere. Klart aftagende
mod næsen, men aldrig spidst.
Læber : Tynde og tætsluttende.
Kæber, bid : Veludviklede kæber og tænder, saksebid.
Øjne: Middelstore, mandelformede og skråtstillede. De er klare med et roligt, men
energisk udtryk. Farven er mørkebrun.
Ører: Højt ansatte, opretstående, lidt over middelstørrelse med hård ørebrusk.
Ørespidserne er let rundede.
Hals: Moderat lang, velproportioneret med kroppen, tør og muskuløs, let buet og med
Ryg : Kort, lige, stærk, muskuløs og spændstig.
Lænd : Kort og bred.
Kryds : Moderat langt og bredt, let faldende og med veludviklede og faste muskler.
Bryst : Moderat dybt og langt. Dybden skal være omkring halvdelen af den totale højde
ved manken. Sidste ribben er veludviklede. Brystkassen er oval set forfra og af
normal bredde. Forbrystet er veludviklet og godt markeret.
Underlinie og bug : Set fra siden skal brystkassens laveste punkt være på linje med albuerne eller lige
under disse og gå blødt over i buglinien. Bugen kun let optrukken.
Hale: Ret højt ansat, båret i en høj bue, men løst oprullet. Halespidsen berører lårets side.
Strakt ud bør længden af halen ikke nå forbi haseleddet.
Forpart: Set forfra, hverken snæver eller bred med lige og parallelle forben.
Skuldre : Lange og brede skulderblade med veludviklet skulderkam og muskulatur. De slutter
tæt til brystet og er skråtstillede.
Overarm : Har samme længde som skulderbladet og danner en markant vinkel mod dette.
Overarmen er veludviklet og ligger tæt til brystet uden at begrænse
Albuer : Drejer hverken ud eller ind.
Underarm : Lige, med stærke knogler, tørre, men smidige muskler.
Mellemhånd : Stærk og let skråtstillet set fra siden.
Forpoter : Små og stærke, peger direkte fremefter. Tætsluttende og godt hvælvede tæer.
Veludviklede og hårde trædepuder.
Bagpart: Set bagfra er bagbenene parallelle.
Overlår : Forholdsvis langt og danner næsten en ret vinkel mod bækkenet. Stærke muskler.
Knæ : Stærke med veldefineret vinkling.
Underlår : Danner en markant vinkel med overlåret.
Mellemfod : Tør, elastisk og temmelig lang.
Bagpoter : Som forpoterne.
Bevægelse: Lette, frie og jordvindende bevægelser. Overlinien skal forblive fast, og
bagbenene skal set forfra og bagfra være parallelle.
Hårlag : Dobbelt pels. Underpelsen er fin og tæt. Dækpelsen er kort, lige og tætliggende.
Den har forskellige længder: Kortest på næseryggen, skallen, ører og forsiden af
benene; længst på halsen, baglårene og halens underside.
Farve : Ren hvid, altid med veldefinerede og velfordelte aftegninger, hvis idealfarver er
alle nuancer of rødt og gult. Aftegningerne på kroppen skal være ret store.
Farven skal også dække hovedets sider og ørerne. Aftegninger i sort, fawn eller
vildtfarvet tolereres, men idealfarverne skal altid foretrækkes.
Størrelse: Ideel skulderhøjde for hanner 45 cm, for tæver 42 cm. En tolerance på +/- 2 cm
Fejl: Enhver afvigelse fra de foregående punkter betragtes som en fejl, hvis betydning for
bedømmelsen skal stå i nøje forhold til afvigelsens omfang og dens betydning for
hundens sundhed og velbefindende samt dens evne til at udføre sin traditionelle
Alvorlige fejl: Kødfarvet eller leverfarvet næse.
Skimmelfarvet eller småplettet i den hvide pels.
Diskvalificerende fejl: Aggressiv eller ekstremt sky.
Hunde som har fysiske eller adfærdsmæssige abnormiteter skal diskvalificeres.
Bemærk: Hanhunde skal have to normalt udviklede testikler i pungen.
Dansk Kennel Klubs bemærkning:
Forhold, der påvirker en hunds sundhed negativt, betragtes som en alvorlig fejl
Standarden udgivet af FCI 21 OCTOBER 2009
Oversættelsen godkendt af DKK’s Standard Komité AUGUST 2013
¤ ¤ ¤ NB! Denne udgave erstatter standard udsendt af DKK i FEBRUAR 2007
Jeg kan lide denne side Du kan lide denne side • 1 person kan lide denne side
Del siden på Facebook
Skriv en ny kommentar: (Klik her)
Klik her og skriv din kommentar
Send mig en e-mail når nogen følger op på min kommentar.
Hvis du får hvalpe er vi meget interesserede.
Nej det skal vi desværre ikke have.
Hej. Vi vil gerne høre, om I måske skal have hvalpe indenfor de næste 6 mdr.
Vi har pt en gammel Border Terrier, men er blevet interesseret i Norrbotten..
"KENNELEN" har modtaget 13
Jeg kan lide siden
Du kan lide denne side
Prøv at lave din egen hjemmeside ligesom mig! Det er nemt, og du kan prøve det gratis